stanford-oval/wikipedia huggingface dataset:
EUFORIA-projekti
Verkostoituminen (Network Activities, NA) > NA1: Johtaminen > NA1:n tavoitteet

Johtaa ja hallinnoida konsortioita kokonaisuudessaan
Koordinoida tutkimus- (JRA) ja palvelu- (SA) aktiviteetteja
Koordinoida muita verkottumis- (NA2 ja NA3) aktiviteetteja
Koordinoida yhteistyö EGEE, DEISA, ICEAGE ja BELIEF -projektien kanssa
Etsiä yhteishenkilöitä muista EU- ja kansainvälisistä Grid ja HPC -projekteista
Etsiä muita mahdollisia rahoituslähteitä projektille
Onnistunut hallinnointi näkyy koko projektin tuloksissa ja saavutetaan jatkuvalla projektin seurannalla sekä aktiviteettien välietapeilla.
Verkostoituminen (Network Activities, NA) > NA2: Dokumentaatio ja opetus

NA2-osio tuottaa tarvittavaa dokumentaatiota sekä opetusta, jotta projektin suurteholaskenta- ja Grid-infrastruktuuri saadaan käyttöön. NA2 sisältää opetusohjelman, joka on suunniteltu auttamaan käyttäjiä tarvittavien tietojen ja taitojen hallitsemiseen käyttääkseen laskentainfrastruktuuria.
Verkostoituminen (Network Activities, NA) > NA2: Dokumentaatio ja opetus > NA2:n tavoitteet

Tuottaa dokumentaatiota käyttäjille Grid ja HPC -infrastruktuurista
-Opettaa ohjelmien kehittäjiä ja käyttäjiä
Verkostoituminen (Network Activities, NA) > NA3: Tiedottaminen

Projektista tiedottaminen on erittäin oleellista, jotta mahdolliset käyttäjät saavat tietoa mitä projekti voi heille tarjota. Tiedon pitää olla stimuloivan houkuttelevaa ja korostaa hyötyjä joita saa liittyessään DEISA:an, EGEE:hen ja EUFORIA:n grid ja hpc -yhteisöihin. Mahdollisille käyttäjille suunnatuista opetustilaisuuksista tiedottaminen on myös oleellinen osa tiedottamista ja tämän osion oletetaan tuottavan yleiskuva koko projektista.
Verkostoituminen (Network Activities, NA) > NA3: Tiedottaminen > NA3:n tavoitteet

Tiedottaa grid- ja suurteholaskennan hyödyistä ja syistä fuusion tutkimuksessa ja EUFORIA:n infrastruktuurin käytöstä.
Määritellä tiedottamiskanavat ja viestit
Tarjota tiedotusmateriaalia, muokata sitä kohdeyleisölle ja saattaa se saataville.
Tiedottaa tiedeyhteisöjä projektiin osallistumisesta
Tiedottaa potentiaalisia käyttäjiä, jotta nämä voisivat tulla EUFORIA:n käyttäjiksi.
Pitää yhteisöt ajan tasalla uudesta parannuksista ja toiminnoista.
Palveluaktiviteetit (Service Activities, SA) > SA1: Grid -infrastruktuurin käyttöönotto ja hallinta

Tämän aktiviteetin tavoitteena on tarjota kehittynyt grid-infrastruktuuri tieteelliseen laskentaan fuusion tutkimuksessa Euroopan tutkimusalueella. Tässä osiossa hajautetun laskennan resurssit yhdistetään yhdeksi koherentiksi grid-palveluksi, joka mahdollistaa tutkijoille uusien tieteellisten haasteiden käsittelyn.
Palveluaktiviteetit (Service Activities, SA) > SA1: Grid -infrastruktuurin käyttöönotto ja hallinta > SA1:n tavoitteet

Ottaa käyttöön, ylläpitää ja operoida grid-laskentapalvelun keskeisiä palveluja.
Koordinoida turvallisesti ja luotettavasti grid-resurssien käyttöönottoa, ylläpitoa ja käyttöä, joita projektiin osallistuvat tarjoavat.
Tarjota tukea virtuaaliorganisaatioille (vo) ja resurssien tarjoajille, ja siten auttaa loppukäyttäjiä ja vo-hallinnoijia ja ylläpitäjiä saavuttamaan tavoitteensa ja myötävaikuttaa infrastruktuurin onnistuneeseen käyttöön.
Tämän  projektin ympäristö riippuu grid-laskennan pohjautuvan tutkimuksen keskittymisestä Euroopassa. Infrastruktuuri tulee olemaan yhteensopiva EGEE-välitysohjelmiston palveluiden kanssa ja näin auttaa grid-välitysohjemistojen standardoinnissa ja e-infrastruktuurin vahvistamisessa Euroopassa. Tämän saavuttamiseksi käytetään kansainvälisten toimijoiden, kuten e-IRG:n ja GGF:n suosituksia.
Palveluaktiviteetit (Service Activities, SA) > SA2: suurteholaskentainfrastruktuuri (HPC)

SA2:n tavoite on tarjota ohjelmien kehittäjille ja tutkijoille turvallinen yhteys suurteholaskentapalveluihin ja tukipalvelut eri supertietokonekeskuksista. (CSC, BSC, EPCC)
Palveluita tarvitsevat  JRA2:n ohjelmoijat, jotka  keskittyvät optimoimaan fuusionmallinnusohjelmistoja. Jotta optimointityötä voidaan tehdä kunnolla, on ohjelmoijilla ja tutkijoilla oltava sopiva laskentaympäristö testausta, virheiden etsintää ja ajamista varten. Lisäksi supertietokoneita tarvitaan soveltuvuustesteihin ja tutkijoiden ajoihin.
Palveluaktiviteetit (Service Activities, SA) > SA2: suurteholaskentainfrastruktuuri (HPC) > SA2:n tavoitteet

Tarjota laskentapalvelutukea ohjelmistojen optimoijille JRA2-aktiviteetissa.
Tarjota pääsy supertietokoneisiin soveltuvuustestejä varten
Palveluaktiviteetit (Service Activities, SA) > SA3: Käyttäjätuki Grid- ja suurteholaskennalle

Tarjota tieteellisille käyttäjille käyttäjätukimekanismi, jotta he voisivat saada EUFORIA-projektin tarjoamat grid- ja HPC-laskentapalvelut käyttöönsä nopeasti ja tehokkaasti. Käyttäjille tulee olemaan yksi käyttöliittymä, joka tarjoaa keskeiset yhteydet samalla hyödyntäen osaamista osallistujainstituuteista. Käyttöliittymä tarjoaa rekisteröitymisen, resurssien ja käyttäjätilin hallinnan sekä käyttötuen kaikille käyttäjille.
Palveluaktiviteetit (Service Activities, SA) > SA3: Käyttäjätuki Grid- ja suurteholaskennalle > SA3:n tavoitteet

Tarjota, yhden käyttöliittymän kautta, käyttäjien ja resurssien hallinnan, raportoinnin ja keskeiset käyttötukipalvelut palvelun käyttäjille.
Tarjota laaja-alaista tukea ohjelmien optimointiin ja siirtämiselle Euforia-infrastruktuurille
Tutkimusaktiviteetit (Joint Research Activities, JRA) > JRA1: Ohjelmien muuntaminen Grid-infrastuktuurille

Tässä aktiviteetissa pilottijoukko plasman reuna- ja ydinkuljetusmallinnusohjelmia mukautetaan grid-laskentaan. Tärkein tavoite on tutkia grid-laskennan mahdollisuuksia fuusiotutkimuksessa aloittaen pienestä pilottiohjelmien joukosta, jotka vaikuttavat sopivimmilta grid-laskentaan.  Ensimmäisessä vaiheessa joukko sarjaohjelmia muokataan grid-laskentaan. Toisessa vaiheessa kaksi kytkettyä ohjelmaa asennetaan grid-alustalle testausta varten. Erityisesti huomiota kiinnitetään rinnakkais- ja sarjatöiden yhdistämisessä siihen millaista hyötyä uudella sekalaskentastrategialla voisi olla tulevaisuuden fuusiotutkimuksessa. Ohjelmien sopeuttamisessa ja tiedon hallinnassa opitut asiat käytetään arvokkaana tulevissa fuusiosimulaatioissa ja -kokeiluissa.
Tutkimusaktiviteetit (Joint Research Activities, JRA) > JRA1: Ohjelmien muuntaminen Grid-infrastuktuurille > JRA1:n tavoitteet

Sopeuttaa joukko ohjelmia grid-ympäristöön.
Saada kokemusta ohjelman ajosta ja tiedon hallinnasta yhdistettyjen töiden yhteydessä
Tutkimusaktiviteetit (Joint Research Activities, JRA) > JRA2: Ohjelmien sopeuttaminen suurteholaskenta (HPC) -infrastruktuurille

JRA2-aktiviteetissa joukko keskeisiä plasmafysiikkaohjelmia muokataan osallistuvissa HPC-keskuksissa oleville rinnakkaissupertietokoneille. Tavoitteena on saada ohjelmat toimimaan nopeammin ja käyttämään useampia suorittimia, jotta voitaisiin laskea huomattavasti suurempia ongelmia ja siten saada fuusionmallinnuskapasiteettia lähemmäksi fuusioreaktorin täysimittaista mallintamista. Ohjelmat tullaan suunnittelemaan toimivaksi tehokkaasti nykyisillä teraskaalan - ja myös seuraavan sukupolven petaskaalan - supertietokoneilla.
Tutkimusaktiviteetit (Joint Research Activities, JRA) > JRA2: Ohjelmien sopeuttaminen suurteholaskenta (HPC) -infrastruktuurille > JRA2:n tavoitteet

Parantaa ohjelmien skaalautuvuutta rinnakkaislaskennassa
Optimoida ohjelmat moderneille prosessoriarkkitehtuureille
Muokata ohjelmia siten, että ne voidaan integroida yhdistettyihin töihin.
Tutkimusaktiviteetit (Joint Research Activities, JRA) > JRA3: Yhdistettyjen töiden hallinta

Erillistien ohjelmien ja modulien kytkeminen yhteen vaatii koordinointia ja tietorakenteiden hallintaa sekä resurssien jakamista toimiakseen tehokkaasti. Workflow:n hallintatyökalu helpottaa integraatioprosessia ja tarjoaa rungon lisätehtävien, kuten töiden interaktiiviselle seuraamiselle ja ohjaamiselle.  Aktiviteetti tarjoaa myös mahdollisen aloituskohdan standardoiduille tietorakenteille ja jälkikäsittelytyökaluille.
Tutkimusaktiviteetit (Joint Research Activities, JRA) > JRA3: Yhdistettyjen töiden hallinta > JRA3:n tavoitteet

Jakaa työt GRID ja HPC -ympäristöihin
Kehittää yhtenäinen käyttöliittymä, joka tukee käyttäjien ja resurssien hallintaa sekä raportointia.
Tutkimusaktiviteetit (Joint Research Activities, JRA) > JRA4: Visualisointi

Tämän aktiviteetin tavoitteena on tarjota joukko yhtenäisiä visualisointityökaluja Euforia:n laskenta-alustaan integroiduille ohjelmille. Joitakin näistä työkaluista käytetään ohjelmien tuottamien tulosten jälkikäsittelyyn ja joitakin integroidaan yhdistettyjen töiden hallintaan mahdollistaen ajonaikaisen visualisoinnin ja monitoroinnin yhdistetyissä töissä. Kehitettävät visualisointityökalut pohjautuvat olemassa oleviin ohjelmiin, kuten pythoniin, numpyyn, matplotlib:iin ja VTK:hon.
Tutkimusaktiviteetit (Joint Research Activities, JRA) > JRA4: Visualisointi > JRA4:n tavoitteet

Tajota yhtenäiset etävisualisointityökalut yhdistettyjen töiden tuloksille.
Toteuttaa entistä tehokkaampia visualisointityökaluja, joita voidaan käyttää laskettujen tulosten jälkikäsittelyyn.
Kehittää uusi pakkaustyökalu suurien tietomäärien käsittelyyn, joita jotkut ohjelmat tuottavat.
Kehittää erityisiä visualisointityökaluja 4D tai 5D -jakaumafunktioille
Aiheesta muualla

EUFORIA-projektin kotisivut (EU Fusion fOR Iter Applications)
ITER:n kotisivut (International Thermonuclear Experimental Reactor)
EGEE-projekti (Enabling Grids for E-sciencE)
DEISA-projekti (Distributed European Infrastructure for Super Computing Applications)
ICEAGE-projekti (International Collaboration to Extend and Advance Grid Education)
ERAn kotisivut (European Research Area)
e-IRG:n kotisivut (e-Infrastructure Reflection Group) (arkistoitu versio Wayback Machinessa)
OGF:n Kotisivut (Open Grid Forum)
Frederik Rønnow

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Frederik Riis Rønnow
Syntymäaika: 4. elokuuta 1992 (ikä 32)
Syntymäpaikka: Horsens, Tanska
Pelipaikka: Maalivahti
Pituus: 188 cm 
Seura
Seura: 1. FC Union Berlin
Seurat
| Vuodet | Seura | O | (M) |
| 2010–2015 | AC Horsens | 56 | (0) |
| 2013–2014 | → Esbjerg fB | 18 | (0) |
| 2015–2018 | Brøndby IF | 99 | (0) |
| 2018–2021 | Eintracht Frankfurt | 11 | (0) |
| 2020–2021 | → Schalke 04 | 11 | (0) |
| 2021– | Union Berlin | 69 | (0) |
Maajoukkue
| 2016– |  Tanska | 10 | (0) |
 Seurajoukkueuran tilastot kattavat vain kansalliset sarjat, päivitetty 28. kesäkuuta 2024.  Maajoukkueuran tilastot päivitetty 28. kesäkuuta 2024.
Frederik Riis Rønnow (s. 4. elokuuta 1992 Horsens) on tanskalainen jalkapalloilija, pelipaikaltaan maalivahti. Hän on kesästä 2021 alkaen edustanut seurajoukkuetasolla Saksan Bundesliigassa pelaavaa Union Berliniä. Hän siirtyi kesällä 2018 kotimaastaan saksalaisseura Eintracht Frankfurtiin ja pelasi kauden 2020–2021 lainalla Bundesliigan Schalkessa. Hän on edustanut kotimaassaan AC Horsensia, Esbjerg fB:tä ja Brøndby IF:ää.
Rønnow on pelannut Tanskan A-maajoukkueessa vuodesta 2016 alkaen kymmenen ottelua. Hän on ollut varamaalivahtina MM-kilpailuissa 2018, EM-kilpailuissa 2021, MM-kilpailuissa 2022 ja EM-kilpailuissa 2024. Hän on pelannut myös Tanskan nuorisomaajoukkueissa.
Rønnow on pelannut Frankfurtissa kausina 2018–2020 yhteensä 11 bundesliigaottelua, ja Schalkessakin hänelle kertyi 11 liigaottelua. Union Berlinissä hän pelasi ensimmäisellä kaudellaan seitsemän bundesliigaottelua mutta nousi kaudella 2022–2023 joukkueen ykkösmaalivahdiksi ja pelasi 29 liigaottelua. Kaudella 2023–2024 hän pelasi 33 bundesliigaottelua. Mestarien liigassa hän on pelannut kuusi ottelua Union Berlinissä kaudella 2023–2024. Eurooppa-liigassa hän on pelannut kuusi ottelua Esbjergissä, seitsemän Frankfurtissa ja kymmenen Union Berlinissä. Hän voitti Tanskan cupin Brøndbyn joukkueessa vuonna 2018.
Dhofar

| Dhofar ظفار, Ẓufār |
| --- | --- |

 Dhofarin sijainti Omanin sulttaanikunnassa.  (Kuvan aluejaon pohjakarttaa päivitettävä, vuonna 2011 maa jaettiin yhteensä 11 maakuntaan).
 Koordinaatit: 17.02°N, 54.09°E 
Valtio:  Oman
Wilayat (aluehallinnon 2. taso):  10 wilayaa
Hallinto:  
 – hallinnollinen keskus:  Salala
Pinta-ala:  99 061,98 km²
Väkiluku (5/2015):  386 870
Lyhenteet:  
 – ISO 3166:  OM-ZU
Dhofar (arab. ظفار‎, Ẓufār) on yksi Omanin yhdestätoista hallinnollisesta alueesta, maakunnasta. Dhofat sijaitsee maan eteläosassa Arabianmeren rannikolla. Alueen pääkaupunki on Salala.  Maakunta rajautuu etelässä Arabianmereen, lännessä Jemeniin, pohjoisessa Saudi-Arabiaan ja idässä al-Wustan maakuntaan.
Toukokuussa 2015 väkiluvuksi kirjattiin 386 870 henkeä, joista omanilaisia oli 196 042 ja ulkomaalaisia 190 828. 2010-luvun alkupuolella maakunnan väkiluku oli kasvanut yli 100 000:lla, sillä vuoden 2010 väestönlaskennassa asukkaita oli 249 729. Kasvu kohdistui väestöennusteiden mukaan erityisesti Salalaan. Maakunnan pinta-ala on 99 062 km.
Dhofar ulottuu rannikolla al-Šarbatat -niemestä Omanin ja Jemenin väliselle rajalle asti. Kuveronoraatin eteläosissa on Arabianmeren äärellä on noin 64 kilometriä pitkä ja 1,5–9,5 kilometriä leveä Salalan rannikkolaakso. Sinne ulottuu kesämonsuuni. Vehreää seutua lauhkeine ilmastoineen ja linnustoineen pidetään yhtenä Arabian niemimaan kauneimmista. Salalan laaksoa reunustavat jopa 3 000–4 000 metrin korkeudelle kohoavat al-Qaran vuoret.
Sisämaassa on laaja kivisen maan ja hiekkadyynien peittämä aavikkoalue, joka eristää asuttua rannikkoseutua ja sitä ympäröivää vuoristoa muusta Omanista. Sen jatkeena on paljolti Saudi-Arabian puolella Rub’ al-Khali -aavikko (tyhjä neljännes), joka on maailman laajimpia yhtenäisiä hiekka-aavikoita, erittäin kuivaa ja käytännössä asumatonta seutua.
Piirikuntatason (wilaya) aluejako

| Wilayan nimi | arabiaksi+ transl>  | Väkiluku (VL 7> 12.2003) | Väkiluku (VL 12> 12.2010) |
| --- | --- | --- | --- |
| Muqshin | المزيونة, al-Mazyūnah | 0Virhe lausekkeessa: tunnistamaton välimerkki ”–”..0Virhe lausekkeessa: tunnistamaton välimerkki ”–”.– | &&&&&&&&&&&08039.&&&&008 039 |
| Dhalkut | ضلكوت, Ḍalkūt | &&&&&&&&&&&02952.&&&&002 952 | &&&&&&&&&&&02809.&&&&002 809 |
| Mirbat | مرباط, Mirbāṭ | &&&&&&&&&&014987.&&&&0014 987 | &&&&&&&&&&013919.&&&&0013 919 |
| Muqshin | مقشن, Muqshin | &&&&&&&&&&&&0529.&&&&00529 | &&&&&&&&&&&01069.&&&&001 069 |
| Rakhyut | رخيوت, Rakhyūt | &&&&&&&&&&&04488.&&&&004 488 | &&&&&&&&&&&04501.&&&&004 501 |
| Sadah | سدح, Sadaḥ | &&&&&&&&&&&05463.&&&&005 463 | &&&&&&&&&&&06384.&&&&006 384 |
| Salala | صلالة, Ṣalālah | &&&&&&&&&0156530.&&&&00156 530 | &&&&&&&&&0172570.&&&&00172 570 |
| Shalim ja Hallaniyatsaaret | شليم وجزر الحلانيات, Shalīm & Juzur al-Ḥallāniyyāt | &&&&&&&&&&&05123.&&&&005 123 | &&&&&&&&&&&08697.&&&&008 697 |
| Taqah | طاقة, Ṭāqah | &&&&&&&&&&017458.&&&&0017 458 | &&&&&&&&&&018218.&&&&0018 218 |
| Thumrait | ثمريت, Ṭumrayt | &&&&&&&&&&&08430.&&&&008 430 | &&&&&&&&&&013523.&&&&0013 523 |
Salalaa ympäröivien rinteiden rehevyyttä (helmikuu).
Salala.
Salalahin festivaalit, elokuu.
Dhofarin yliopiston portti.
Wadi Darbat.
Bin Alin mausoleumi Mirbatissa.
Mirbatin linnoitus.
Pääosa maakunnasta on erittäin kuivaa aavikkoa.
Aiheesta muualla

Kuvia tai muita tiedostoja aiheesta Dhofar Wikimedia Commonsissa
Omanin kuvernementit
ad-Dakhiliyya
al-Batinan eteläinen
al-Batinan pohjoinen
aš-Šarqiyyan eteläinen
aš-Šarqiyyan pohjoinen
al-Wusta
al-Zahira
Dhofar
Masqat
Musandam
Dead Man Walkin’

| Dead Man Walkin' Snoop Dogg |
| --- | --- | --- |

Kokoelmalevyn tiedot
 Äänitetty : 1993-1996
 Julkaistu: 31. lokakuuta 2000
 Formaatti: CD
 Tyylilaji: Rap
 Kesto: 57.21
 Levy-yhtiö: Death Row Records
Snoop Dogg muut julkaisut
| No Limit Top Dogg 1999 | Dead Man Walkin' 2000 | Tha Last Meal 2000 |
Dead Man Walkin on Death Row Recordsin julkaisema albumi, joka sisältää Snoop Doggin vuosina 1993-1996 nauhoitettuja kappaleita. Albumi julkaistiin vuonna 2000 ja se saavutti 820 478 kappaleen myynnillä kultarajan. Parhaimmillaan albumi oli Billboard 200 -listalla sijalla 24.
Kappalelista

"May I" mukana Lil' Malik (Tuottanut Soopafly)
"C-Walkin'" (Tuottanut Myrion and Big Hutch)
"Head Doctor" mukana Raphael Saadiq & Swoop G (Tuottanut Kurt "Kobane" Couthon)
"Hit Rocks" (Produced by DJ Pooh ja Snoop Doggy Dogg)
"Tommy Boy" mukana Dat Nigga Daz (Tuottanut Dat Nigga Daz)
"Change Gone Come" (Tuottanut L. T. Hutton, Soopafly ja Snoop Doggy Dogg)
"Too Black"  (Tuottanut L. T. Hutton ja Snoop Doggy Dogg)
"Gangsta Walk" mukana Tha Dogg Pound (Tuottanut Dat Nigga Daz)
"County Blues" mukana Kevin Vernado (Tuottanut Big Hutch ja Dat Nigga Daz)
"I Will Survive" mukana Kurupt, Techniec & Kevin Vernado (Tuottanut Soopafly)
"My Favorite Color" mukana Big Hutch (Tuottanut Myrion ja Big Hutch)
"Me and My Doggs" mukana Techniec (Tuottanut L. T. Hutton ja Snoop Doggy Dogg)
Listasijoitukset

| 0 | 1 | 2 | 3 | 4 |
| --- | --- | --- | --- | --- |
Listasijoitus
| Billboard 200 | New Zealand Top 50 | Canada Top 50 | Top R&B/Hip-Hop Albums | Top Independent Albums |
| #24 | #48 | #41 | #11 | #3 |
Daniel Akaka

| Daniel Akaka |
| --- | --- |
 Akaka vuonna 2006
Yhdysvaltain senaattori Havaijilta
 16.5.1990 – 3.1.2013  
Edeltäjä:  Spark Matsunaga
Seuraaja:  Mazie Hirono
Henkilötiedot
Syntynyt: 11. syyskuuta 1924 Honolulu, Havaiji, USA
Kuollut: 6. huhtikuuta 2018 (93 vuotta) Honolulu, Havaiji, USA
Kansalaisuus:  yhdysvaltalainen
Ammatti:  opettaja, poliitikko
Puoliso:  Mary Mildred Chong
Lapset:  5
Tiedot
Puolue:  demokraatit
Tutkinnot:  Havaijin yliopisto (MEd, 1966)
 Nimikirjoitus
Sotilaspalvelus
Palvelusmaa(t):   Yhdysvallat
Puolustushaara:  Yhdysvaltain maavoimat
Palvelusvuodet:  1945–1947
Sotilasarvo:   alikersantti
Daniel Kahikina Akaka (11. syyskuuta 1924 Honolulu, Havaiji – 6. huhtikuuta 2018) oli yhdysvaltalainen demokraattisen puolueen poliitikko ja senaattori. Hän syntyi Honolulussa ja oli etnisesti havaijilainen. Hänen isoisänsä oli kiinalainen. Akaka oli ensimmäinen Havaijin alkuperäisväestöä edustanut senaattori.
Tausta ja yksityiselämä

Akaka syntyi honolulussa vuonna 1924. Hän kävi aluksi koulu julkisella puolella mutta suoritti high schoolinsa Kamehameha-koulussa, josta hän valmistui vuonna 1942. Tämän jälkeen hän pestautui Yhdysvaltain maavoimiin.
Akaka palveli toisen maailmansodan aikana United States Army Corps of Engineersin riveissä muun muassa Saipanilla ja Tinianilla. Sodan jälkeen hän opiskeli veteraanien kotiutumislain (ns. G.I. Bill) turvin Havaijin yliopistossa ja valmistui kasvatustieteden kandidaatiksi vuonna 1952 ja maisteriksi vuonna 1966. Vuosina 1953–1960 Akaka työskenteli opettajana honolululaisen high schoolissa ja toimi tuona aikana myös vararehtorina.
Akaka oli naimisissa Mary Mildred Chongin kanssa. Parille syntyi viisi lasta. Akaka on kertonut, että pitää havaijia äidinkielenään.
Poliittinen ura

Akaka valittiin Yhdysvaltain edustajainhuoneeseen ensimmäistä kertaa vuonna 1976. Hän istui edustajainhuoneessa 13 vuotta edustaen Havaijin 2. vaalipiiriä.
Havaijin kuvernööri John Waihee nimesi Akakan huhtikuussa 1990 Yhdysvaltain senaattiin tilapäisesti Spark Matsunagan kuoltua eturauhassyöpään. Akaka astui virkaansa 16. toukokuuta, ja hänet valittiin vaaleissa saman vuoden marraskuussa senaattiin jatkamaan loppuun Matsunagan kesken jääneen kauden neljä vuotta.
Akaka vastusti asevoimien lähettämistä Irakiin vuonna 2002.
Senaatissa Akaka pyrki myös puolustamaan Havaijin alkuperäisväestön oikeuksia. Tähän kuului mm. laki, jolla havaijilaiset saisivat tasavertaisen kohtelun liittovaltion puolesta kuin muutkin Yhdysvaltain alkuperäisasukkaat. Laista käytetään nimitystä Akaka Bill. Vuonna 2005 Akaka myönsi NPR:n haastattelussa, että lain hyväksyminen saattaisi johtaa Havaijin itsenäisyyden palauttamiseen.
Vuonna 2006 TIME kritisoi Akakaa nostamalla tämän viiden huonoimman senaattorin listalleen. Perusteena oli se, että suurin osa Akakan alulle panemista aloitteista oli vähäpätöisiä julkilausumia, jotka hylättiin jo valiokunnissa.
Akaka istui Yhdysvaltain senaatissa yhtäjaksoisesti vuoteen 2011 asti, jolloin hän ilmoitti, ettei asetu ehdolle enää vuoden 2012 vaaleissa.
Kuolema

Akaka kuoli 6. huhtikuuta 2018 ollessaan 93-vuotias. Hän oli ollut saattohoidossa jo edellisen vuoden marraskuusta lähtien.
Aiheesta muualla

Kuvia tai muita tiedostoja aiheesta Daniel Akaka Wikimedia Commonsissa
Friedrich Ludwig Bauer

Friedrich Ludwig Bauer
Friedrich Ludwig Bauer (10. kesäkuuta 1924 Regensburg – 26. maaliskuuta 2015) oli saksalainen tietojenkäsittelytieteilijä.
Bauer kirjoitti ylioppilaaksi vuonna 1942 ja palveli vuosina 1943–1945 Wehrmachtissa. Hän opiskeli vuodesta 1946 matematiikkaa ja teoreettista fysiikkaa Ludwig-Maximilians-Universität Münchenissä.
Bauerista tuli vuonna 1963 matematiikan ja vuonna 1972 tietojenkäsittelytieteen professori Münchenin teknillisessä yliopistossa. Hän jäi eläkkeelle vuonna 1989. Hänelle myönnettiin vuonna 1982 ensimmäisen luokan Bundesverdienstkreuz.
Muiden saavutustensa ohella Bauer osallistui varhaisten ALGOL-ohjelmointikielten kehittämiseen 1950–1960-luvuilla.
DAF

| DAF |
| --- | --- |

Perustettu:  1932
Kotipaikka:  Eindhoven
Toimiala:  autoteollisuus
Kotisivu:  www.daf.com
Infobox OKVirheellinen NIMI-arvo: 
DAF 95.
DAF on hollantilainen autovalmistaja, jonka pääkonttori sijaitsee Eindhovenissa.
DAF-yhtiö perustettiin vuonna 1932, kun konepaja, jota Huub ja Wim van Doorne johtivat, muutti nimekseen Van Doorne's Aanhangwagen Fabriek (Van Doornen perävaunutehdas), lyhennettynä DAF.
Kuorma-autot

Vuonna 1949 yhtiö aloitti kuorma- ja linja-autojen valmistuksen ja vaihtoi jälleen nimeään, nyt Van Doorne's Automobiel Fabriekiksi (Van Doornen Autotehdas). Vuonna 1958 DAF valmisti ensimmäisen henkilöautonsa, jossa oli jatkuvasäätöinen automaattivaihteisto, nimeltään Variomatic.
DAF:in henkilöautovalmistus myytiin ruotsalaiselle Volvolle vuonna 1975, ja DAF keskittyi menestyksekkäiden kuorma-autojensa valmistukseen. Autotehdas on nykyään kokonaan Mitsubishin omistama ja tunnetaan nimellä "Netherlands Car B.V" tai NedCar.
Kuorma-autot > DAF:n nykyinen kuorma-autovalikoima

DAF CF
DAF XF
DAF LF
DAF XG
DAF XD
Henkilöautot

Kaikissa DAFin alkuaikojen autoissa oli Variomatic-vaihteisto.  Ensimmäinen henkilöauto, joka sai mallimerkinnän 600, aiheutti suursensaation, kun prototyyppi vuonna 1958 esiteltiin.  Ensimmäiset mallin autot ajettiin liukuhihnalta jo seuraavana vuotena.  Seuraava malli oli 750, jossa oli edeltäjäänsä suurempi moottori.
Myöhemmin DAF valmisti tyyppiä, joka sai lempinimen Daffodil (narsissi), kolmena versiona 30, 31 ja 32.  Viimeisimmän tyyppi muutettiin 33:ksi, kun suurempi 44, joka oli jo keskikokoinen auto, esiteltiin. 
55:llä oli taas suurempi 1100 kuutiosenttimetrin moottori, joka oli Renault'n valmistetta. Kaksi viimeistä DAFin automallia, ennen yksikön myymistä Volvolle, olivat 46 ja 66 (viimeistä myytiin vielä nimellä Volvo 66).  Uusi Volvo 300-sarja, joka esiteltiin 1976 oli DAF-pohjainen ja tarjottiin aluksi vain Variomatic-voimansiirrolla. 1980-luvulla kävi ilmeiseksi, että tätä piti muuttaa, mutta lopulta myytiin yli 1,3 miljoonaa 340-sarjan autoa.
Prototyyppejä ja erikoisautoja

Pieneksi yhtiöksi DAF teki valtavan määrän prototyyppejä. Myös kuuluisat rakentajat kuten Michelotti ja OSI valmistivat DAF:in tekniikkaan perustuvia ajoneuvoja. Esimerkkinä OSI:n City Car, josta tuli pienoisauto. DAF:in viimeisestä prototyypistä, DAF 77:stä tuli Volvo 343, joka myi huimat 1,4 miljoonaa ajoneuvoa.
Myynti Suomessa

DAF:in ensimmäisenä maahantuojana toimi Wihuri-yhtymän tytäryhtiö Autola Oy, joka toi maahan samaan aikaan myös Hillmania, Polski Fiatia ja Volkswagenia. Volvon ostettua DAF:in maahantuonti siirtyi Oy Volvo-Auto Ab:lle. Suomessa DAF:in henkilöautoja markkinoitiin erityisesti iäkkäille ja liikuntarajoitteisille autoilijoille, mutta se pysyi melko harvinaisena automerkkinä kokoonsa nähden korkeahkon hintansa vuoksi. Vuosina 1970–1976 rekisteröitiin vajaat 500 DAF-henkilöautoa, ja niitä oli vuoden 1979 lopussa rekisterissä 620 kappaletta. Suomessa eniten myydyt mallit olivat 55 ja 66.